Diari Oficial de la Generalitat Valenciana


Sumari del DOGV 4560, del 06-08-2003 (2003/8698)

Informació pública de l'alternativa tècnica del programa d'actuació integrada UE única, sector de sòl urbanitzable industrial P-I2, del Pla General d'Ordenació Urbana.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4560

Data del DOGV
:   06-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8698


Organisme emissor
:   Ajuntament d'Ibi

Tipus de document
:   Anunci

Informació pública de l'alternativa tècnica del programa d'actuació integrada UE única, sector de sòl urbanitzable industrial P-I2, del Pla General d'Ordenació Urbana. [2003/Q8698]
  
En compliment de la Resolució de la Tinència d'Alcaldia Delegada de l'Àrea d'Urbanisme, Obres i Servicis Públics, de data 27 de juny de 2003, se sotmet a informació pública l'alternativa tècnica del projecte d'urbanització del programa d'actuació integrada sobre la unitat d'execució única del sector de sòl urbanitzable industrial P-I2 UE I-2, el text íntegre de la qual és el següent:
  
«Amb data 24 d'abril de 2003, va entrar, en este ajuntament, una alternativa tècnica, integrada per programa d'actuació integrada i avantprojecte d'urbanització de la unitat d'execució única del sector de sòl urbanitzable industrial P-I2 UE I-2, del Pla General d'Ordenació Urbana d'este municipi, presentada per la mercantil Dopema, SL.
  
Vist l'article 45 i següents de la Llei 6/1994, de 15 de novembre, de la Generalitat Valenciana, Llei Reguladora de l'Activitat Urbanística, i fent ús de les atribucions delegades pel Decret de l'Alcaldia, de data 19 de juny de 2003, resolc:
  
Primer
  
Sotmetre a informació pública l'alternativa tècnica del programa d'actuació integrada sobre la unitat d'execució única del sector del sòl urbanitzable industrial P-I2 UE I-2, del Pla General d'Ordenació Urbana d'Ibi.
  
Segon
  
La informació pública s'anunciarà mitjançant un edicte publicat en el periòdic Información i en el Diari Oficial de la Generalitat Valenciana. Esta informació pública té caràcter de simultani al concurs públic per a la selecció de l'urbanitzador, i s'hi poden presentar alternatives i al·legacions durant 20 dies, comptadors des de la publicació de l'edicte en el Diari Oficial de la Generalitat Valenciana, amb un avís previ als titulars cadastrals al seu domicili fiscal.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i presta caució d'això, els terminis anteriors es prorrogaran per 20 dies addicionals, i esta pròrroga s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
Cinqué
  
L'acte d'obertura de pliques es realitzarà en la següent data hàbil a la conclusió del termini de presentar-les.
  
Sisé
  
L'expedient es podrà consultar a la Gerència d'Urbanisme d'este ajuntament, situada al carrer de les Eres, 63, els dies laborals, de 09.00 a 14.00 hores.
  
Seté
  
Concloses les operacions anteriors i una vegada emés l'informe tècnic oportú, l'Alcaldia Presidència podrà aprovar un programa i definir-ne els continguts, mitjançant l'elecció d'una alternativa tècnica i una proposició entre les presentades, amb les modificacions parcials que estime oportunes. Al mateix acte podrà adjudicar, motivadament, l'execució del programa aprovat a favor de qui haguera formulat una proposició juridicoeconòmica i assumit l'alternativa tècnica més adequada per a executar l'actuació».
  
Cosa que es fa pública als efectes del que es disposa en l'article 46.3, de la Llei 6/1994, de 15 de novembre, Reguladora de l'Activitat Urbanística.